Rush Limbaugh

Rush Hudson Limbaugh III (12. tammikuuta 1951 Cape Girardeau, Missouri – 17. helmikuuta 2021 Palm Beach, Florida) oli yhdysvaltalainen radiopersoona ja The Rush Limbaugh Show -ohjelman isäntä. Peittelemättömän konservatiivinen Limbaugh käsitteli show’ssaan politiikkaa ja ajankohtaisia asioita. Hänellä oli myös oma televisio-ohjelma 1990-luvulla.Gustainis, Justin: Limbaugh, Rush (1951—) , St. James Encyclopedia of Popular Culture, Gale 2000. Vaatii HighBeam-tilauksen. Donald Trump myönsi hänelle presidentin vapaudenmitalin vuonna 2020.

Limbaugh piti Herran vastarinta-armeijan johtajaa Joseph Konya kristittynä ja väitti Barack Obaman "jahtaavan kristittyjä", koska tämä oli lähettänyt sotilaita auttamaan Konyn kiinni saamisessa.

Limbaugh nimitti ohjelmassaan naispuolista Georgetownin yliopiston oikeustieteen opiskelijaa Sandra Flukea "huoraksi" ja "prostituoiduksi", koska tämän mielestä sairausvakuutuksen pitäisi kattaa ehkäisyvälineet, ja väitti Fluken haluavan maksattaa veronmaksajilla "seksinsä kustannukset". Limbaugh vaati Flukea myös julkistamaan yhdyntänsä videolla. Asiasta nousi kohu ja kymmenet mainostajat päättivät boikotoida häntä.

Limbaugh kuoli keuhkosyöpään 70-vuotiaana 17. helmikuuta 2021.

Lähteet

Aiheesta muualla

 The Rush Limbaugh Show'n kotisivut  
 Artikkeli The New York Timesissa 

Luokka:Yhdysvaltalaiset radiotoimittajat
Luokka:Yhdysvaltalaiset televisiotoimittajat
Luokka:Kuurot henkilöt
Luokka:Presidential Medal of Freedom
Luokka:Radio Hall of Fame
Luokka:Vuonna 1951 syntyneet
Luokka:Vuonna 2021 kuolleet